*****

ΚΑΝΟΝΙΣΜΟΣ (ΕΟΚ) αριθ. 1731/87 ΤΗΣ ΕΠΙΤΡΟΠΗΣ

της 22ας Ιουνίου 1987

περί τροποποιήσεως του κανονισμού (ΕΟΚ) αριθ. 1445/76 περί καθορισμού του πίνακα των διαφόρων ποικιλιών του Lolium perenne L.

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων προς σπορά (1), όπως τροποποιήθηκε τελευταία από τον κανονισμό (ΕΟΚ) αριθ. 1355/86 (2), και ιδίως το άρθρο 3 παράγραφος 5,

Εκτιμώντας:

ότι ο κανονισμός (ΕΟΚ) αριθ. 1445/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1926/86 (4), καθόρισε τον πίνακα των ποικιλιών του Lolium perenne L. υψηλής αντοχής, όψιμου ή ημιόψιμου, και του Lolium perenne L. χαμηλής αντοχής, ημιπρώιμου ή πρώιμου, κατά την έννοια των διατάξεων εφαρμογής του άρθρου 3 του κανονισμού (ΕΟΚ) αριθ. 2358/71·

ότι, μετά την τελευταία τροποποίηση του κανονισμού (ΕΟΚ) αριθ. 1445/76, αφενός, η παραγωγή σπόρων προς σπορά που ανήκουν σε ορισμένες ποικιλίες του Lolium perenne L. δεν διατίθεται στο εμπόριο, ενώ η παραγωγή άλλων ποικιλιών εμφανίσθηκε στην αγορά και θα διατεθεί στο εμπόριο για πρώτη φορά κατά τη διάρκεια της περιόδου εμπορίας 1987/88· ότι, αφετέρου, η εφαρμογή των κριτηρίων κατατάξεως σε ορισμένες ποικιλίες του Lolium perenne L. οδηγεί στο να περιληφθούν σε έναν από τους πίνακες που αναφέρονται ανωτέρω· ότι πρέπει, ως εκ τούτου, να τροποποιηθούν κατά την έννοια αυτή τα παραρτήματα του κανονισμού (ΕΟΚ) αριθ. 1445/76·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σπόρων προς Σπορά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παραρτήματα Ι και ΙΙ του κανονισμού (ΕΟΚ) αριθ. 1445/76 αντικαθίστανται από τα παραρτήματα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιουνίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 246 της 5. 11. 1971, σ. 1.

(2) ΕΕ αριθ. L 118 της 7. 5. 1986, σ. 1.

(3) ΕΕ αριθ. L 161 της 23. 6. 1976, σ. 10.

(4) ΕΕ αριθ. L 167 της 24. 6. 1986, σ. 9.

ΠΑΡΑΡΤΗΜΑ Ι

Ποικιλίες υψηλής αντοχής, όψιμες ή ημιόψιμες

1.2.3 // 1. Aberystwyth S 23 2. Albi 3. Alsinto 4. Anduril 5. Animo 6. Antrim 7. Arno 8. Barcentra (T) 9. Barclay 10. Bardetta 11. Barenza 12. Barlenna 13. Barlet 14. Barmega 15. Barry 16. Bartony 17. Belfort (T) 18. Bellatrix 19. Borvi 20. Brigantia 21. Capper 22. Caprice 23. Chantal 24. Cigil 25. Citadel (T) 26. Cockade 27. Combi 28. Compas 29. Condesa (T) 30. Contender 31. Corona 32. Cupido 33. Danny 34. Donata 35. Duramo 36. Edgar 37. Elka 38. Elrond 39. Emir 40. Endura 41. Ensporta // 42. Entrar 43. Fanal (T) 44. Final 45. Fingal 46. Floret (T) 47. Hermes 48. Honneur 49. Hunter 50. Idole 51. Karin 52. Kent Indigenous 53. Kerdion 54. Kosta 55. Lamora (Mommersteeg's Weidauer) 56. Lennox 57. Lihersa 58. Lilope 59. Limage 60. Limes 61. Liparis 62. Lirayo 63. Lisabelle 64. Lisuna 65. Loretta 66. Lorina 67. Lucretia 68. Magella 69. Magister 70. Majestic 71. Mandola 72. Manhattan 73. Maprima 74. Mascot 75. Master 76. Meltra RvP (T) 77. Mirvan 78. Modus (T) 79. Mombassa 80. Mondial 81. Moretti 82. Outsider // 83. Pablo 84. Parcour 85. Patora 86. Pelleas 87. Pelo 88. Perfect 89. Perma 90. Perray 91. Pippin 92. Player 93. Pleno 94. Preference 95. President 96. Prester 97. Profit 98. Rally (T) 99. Rathlin 100. Rival 101. Runner 102. Saione 103. Salem 104. Saver 105. Score/Fairway 106. Semperweide 107. Senator 108. Servo 109. Sisu 110. Sommora 111. Spargo (T) 112. Splendor 113. Springfield 114. Sprinter 115. Stentor 116. Talbot 117. Trani 118. Tresor 119. Trimmer 120. Troubadour 121. Variant 122. Vigor (Melle) 123. Wendy.

ΠΑΡΑΡΤΗΜΑ ΙΙ

Ποικιλίες χαμηλής αντοχής, ημιόψιμες, ημιπρώιμες ή πρώιμες

1.2 // 1. Atempo (T) 2. Delray 3. Gazon // 4. Lenta Pajbjerg 5. Printo 6. Verna Pajbjerg.